Diari Oficial de la Generalitat Valenciana


Sumari del DOGV 3885, del 24-11-2000 (2000/9359)

Informació pública de l'alternativa tècnica del programa d'actuació integrada del sector 04-SU-R, denominat Sensal 3, de Castelló de la Plana.
----------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9359


Organisme emissor
:   Deurcas, SA

Tipus de document
:   Anunci

Informació pública de l'alternativa tècnica del programa d'actuació integrada del sector 04-SU-R, denominat Sensal 3, de Castelló de la Plana. [2000/Q9359]
  
La societat mercantil Deurcas, SA, domiciliada a la ciutat de Castelló de la Plana, al carrer d'Enmig, 9-11, entresòl, amb el número de telèfon 935 77 09 59, mitjançant aquest anunci i en aplicació del que s'estableix en l'article 48.c, en relació amb l'article 46.3 de la Llei Reguladora de l'Activitat Urbanística de la Generalitat Valenciana, comunica:
  
Que ha formulat una alternativa tècnica de programa d'actuació integrada del sector 04-SU-R, denominat Sensal 3, de Castelló de la Plana, amb aquesta denominació: circumval·lació denominada Ronda Sud, via perimetral de la unitat d'execució 2 del programa d'actuació integrada Sensal, via perimetral de la unitat d'execució 1 del programa d'actuació integrada Sensal, camí de Sant Josep, pretenent-ne l'adjudicació. Per a la qual cosa hi adjunta la documentació següent:
  
1. Programa d'actuació integrada Sensal 3.
  
2. Pla parcial.
  
3. Cèdula d'urbanització.
  
4. Projecte d'urbanització.
  
S'utilitza la via simplificada del procediment, amb la protocol·lització dels documents a la notaria del senyor Enrique Ferrero María, a Castelló de la Plana, carrer Major, número 31, segons l'acta número 3.423 del protocol seu, de data 27 de setembre de 2000. Els exemplars també es troben disponibles a la Secció d'Urbanisme de l'Ajuntament de Castelló de la Plana, amb data de lliurament al Registre General de 27 de setembre de 2000, i número de registre 52.639. Qualsevol persona, dins del termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, pot comparéixer en aquesta notaria per a obtenir una còpia de l'acta o sol·licitar que aquesta se li exhibisca. Així mateix, podrà consultar a l'ajuntament les actuacions derivades de la documentació que hi ha dipositada i presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com les proposicions juridicoeconòmiques per a executar qualsevol de les alternatives durant els cinc dies següents al venciment del termini anterior.
  
Es fa constar, expressament, que aquest anunci s'adreça, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identitat dels quals no consta a la llista emesa pel Centre de Gestió Cadastral, així com a aquells el domicili dels quals no figura en aquesta llista, com la pròpia parcel·la cadastral, o simplement amb el nom del municipi, i que són aquests:
  
Parcel·les que no apareixen a la llista del Centre de Gestió Cadastral: polígon 29 de Castelló de la Plana, la parcel·la 31; polígon 73 de Castelló de la Plana, parcel·les número 148, 149, 150, 180, 201, 202, 255, 256 i 269.